চলিত বৰ্ষত ভাৰতৰ বিভিন্ন স্থানৰ লগতে বিশেষকৈ অসমকে ধৰি উত্তৰ-পূৰ্বাঞ্চলৰ ৰাজ্যকেইখনত বিপুল মাত্ৰাত বিদেশী উৎসৰ চোৰাং সোণ ধৰা পৰাটো যেন সাধাৰণ ঘটনা হৈ পৰিছে। উক্ত ৰাজ্যকেইখনৰ শুল্ক চোৰাংচোৱা বিভাগ আৰু আৰক্ষীৰ হাতত বিভিন্ন সময়ত চোৰাং সোণ জব্দ হৈ আহিছে।
শেহতীয়াভাৱে মিজোৰামৰ শুল্ক চোৰাংচোৱা সঞ্চালকালয়ে আইজলৰ সমীপৱৰ্তী এলেকাৰ পৰা ১১৪ টুকুৰা সোণ জব্দ কৰিছে। ২২ আগষ্টত ৰাজধানী আইজলৰ নিকটৱৰ্তী এখন স্থানৰ পৰা জব্দ কৰা সোণখিনিৰ ওজন ১৮.৯৬৭ কিঃগ্ৰা বুলি শুল্ক চোৰাংচোৱা বিভাগটোৱে জনাইছে। এই চোৰাং সোণখিনিৰ মূল্য ৫.৮৫ কোটি টকা বুলি ঠাৱৰ কৰা হৈছে।
ভাৰত-ম্যানমাৰ সীমান্তত অৱস্থিত ভাফাই নামৰ গাঁওখনৰ পৰা এই সোণখনি এখন মেক্সি কেব গাড়ীৰে উক্ত লোক কেইজনে কঢ়িয়াই লৈ আনিছিল। ধৃত লোককেইজনে মোনাত গোপনে ভৰাই উক্ত সোণখিনি লৈ আহিছিল। চোৰাং সোণখিনিৰ সৈতে হাতে-লোতে ধৰা পৰা লোক তিনিজনক ইতিমধ্যে গ্ৰেপ্তাৰ কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
